recursal/SuperWikiNEXT-32B huggingface dataset:
**Yapon işi** (*türk.* Japon İşi) – 1987-ci ildə Kartal Tibetin rejissorluğu ilə çəkilmiş Türkiyə filmi. Komediya janrında olan filmin baş rollarında Kamal Sunal, Fatma Girik, Sümer Tilmaç, Reha Yurdakul və Necdet Yakın çıxış edirlər. Film bir gecə klubunda ofisiant kimi işləyən Veysəldən və yapon dostu tərəfindən göndərilmiş qadın robotdan bəhs edir.

Məzmun
------

Veysəl bir gecə klubunda işləyən ofisiantdır. Klubun solisti olan Başak Billursesə aşiqdir. Lakin nə qədər çalışsa da, Başak ona maraq göstərmir. Bir gün Veysəlin kömək etdiyi bir yapon müştəri ona Başaka çox bənzəyən bir robot göndərir. Veysəl "Yapon Başak" adlandırdığı robot ilə birlikdə yaşamağa başlayır.

Başak həbsdə olan və cəzasının bitməsinə çox az qalan mafiya lideri Dəli Dilavərin evlənmə təklifini qəbul etməmək üçün İsveçrəyə qaçır. Gecə klubunun idarəçiləri Veysəlin yanındakı robotu əsl Başak zənn edirlər və qaçırıldığını düşünüb polisə xəbər edirlər. Lakin Yapon Başak öz iradəsi ilə Veysəlin yanında qaldığını bildirir. Klubun sahibi Başakı yenidən səhnəyə çıxarmaq üçün Veysəl ilə müqavilə bağlamağa məcbur olur. Səhnəyə çıxdığını öyrənən Dilavər Yapon Başakı əsl Başak zənn edib qaçırmağa çalışır, lakin Yapon Başak onun adamlarını döyür.

Əsl Başak öz adıyla başqasının səhnəyə çıxdığını öyrənir və Türkiyəyə qayıdır. Saxta Başak məsələsinin Veysəllə əlaqədar olduğunu öyrənir və onu işdən qovdurur. Lakin Dilavərin gələcəyini öyrənən Başak kömək etməsi üçün Veysəlin evinə gedir və Yapon Başakla qarşılaşıb məsələnin əslini öyrənir. Bu zaman Dilavər gəlir və Veysəl əsl Başakı xilas etmək üçün Yapon Başakı ona verir. Veysəlin kədərli olduğunu görən Başak onunla birlikdə Yapon Başakla Dilavərin toyuna gedirlər. Yapon Başak Veysəlin gəldiyini görüb evlənməyə etiraz edir və Dilavəri döyüb bir binanın damına çıxır. Veysəllə Başak onu dayandırmaq istəsə də, Yapon Başak Veysəli sevdiyini deyir və özünü damdan atır.

Rollarda
--------

* Kamal Sunal – Veysəl
* Fatma Girik – Başak və yapon robot
* Sümer Tilmaç – Dəli Dilavər
* Reha Yurdakul – Tahir
* Necdet Yakın – Osman
* Asuman Arsan – Leman
* Hakkı Kıvanç – komissar
* Mitsuo Hamaya – yapon müştəri
* Cevdet Balıkçı – Dilavərin adamı
* Çetin Başaran – Dilavərin adamı
* Dündar Aydınlı – Dilavərin adamı
* Mehmet Uğur – Dilavərin adamı
* Kartal Tibet – kasetçi

İstehsal
--------

Filmin çəkilişləri 1987-ci ildə İstanbulun Beşiktaş ilçəsində və Levent səmtində baş tutmuşdur.

İstinadlar
----------

1. ↑  IMDb (ing.). 1990.
2. 1 2 3 4 5 6 7 8 9 10 11 12 13 14 15 16 17  "Japon İşi filmi konusu nedir, oyuncuları kimler? Japon İşi filmi ne zaman ve nerede çekildi?". Sabah (türkcə). 3 sentyabr 2022. 25 noyabr 2022 tarixində arxivləşdirilib. İstifadə tarixi: 25 noyabr 2022.

|  |  |
| --- | --- |
|  Bu şablona bax   Tematik saytlar | FilmAffinity · IMDb |
Etihad Havayolları şirkətinə məxsus Airbus A330–243 təyyarəsinin kabinəsindən bir görüntü.
**Kabinə** — sərnişinlərin səyahət etdiyi kokpit və yük bölməsindən başqa təyyarələrdəki hissəyə verilən addır. Düz bir uçuş rejimi əsnasında təyyarənin qalxdığı hündürlükdə atmosfer təzyiqi çox aşağı olduğundan, sərnişinlərin oksigen dəstəyi olmadan səfəri davam etdirməsi qeyri-mümkündür. Buna görə kabinələrə süni şəkildə təzyiq edilir.

Ticarət məqsədli hava nəqliyyatında kabin bütün təyyarələrdə müəyyən siniflərə bölünür. Xüsusiyyətləri aviaşirkətlərə görə fərqlənən bu səyahət siniflərindən ən çox yayılanları business class (biznes sinfi) və ekonom sinifləridir. Siniflərarası ayrılma bir panel və ya pərdə vasitəsilə həyata keçirilir.

Oturma yerləri, istirahət zonaları, xidməti avadanlıqların saxlanıldığı yerlər, (mətbəx) tualetlər də kabinənin bir hissəsi hesab olunur.

**Page Şablon:Asbox/styles.css has no content.**

|  |  |
| --- | --- |
| Stub icon | This Nəqliyyat is a stub. You can help Wikipedia by expanding it. |
**İbrahim şah Ludi**(puşt. ابراهیم لودي, urdu ابراہیم لودی; XV əsr, Dehli – 21 aprel 1526) — Ludilər sülaləsindən Hindistan hökmdarı.

Həyatı
------

Sultan İskəndər şah Ludinin böyük oğludur. Atasının ölümünə görə 22 noyabr 1517-ci ildə taxta çıxdı. Hökmdarlığını qəbul etmeyen müxalifləri, qardaşı Cəlal xanın ətrafında toplanıb onu Cavnpur hökmdarı elan edərək ölkəni ikiyə bölmək istədilər. İbrahim Ludi həmən qardaşının üzərinə bir ordu göndərdi. Məğlub olan Cəlal xan, Siqhlərin əlindəki Qevaliyara sığındı. İbrahim Qevaliyarı da mühasirə etdi və Cəlal xanı ələ keçirərək adamlarıyla bərabər həbsə atdı. Cəlal xan bir müddət sonra həbsxanada öldü.

İbrahim şah daha sonra, dövlət adamlarının ona qarşı sadiq davranmadığı gərəkçəsiylə sərt bir idare tərzi menimsədi və bir çox irəli gələn əyan-ərkanı basqıya məruz qoyaraq özündən soyutdu. Hətta atasının iki önemli yöneticisini ölüme məhkum etdirincə digər dövlət adamları öz güvenliklərini sağlamak üçün İbrahim şaha qarşı üsyan etdilər. Bu sırada Pəncab valisi Dövlət xan Ludi də baş qaldırdı. Durumu öyrənən sultan, Dövlət xan Ludinin Dehliyə gəlməsini əmr etdi, fəqət şübhələnən Dövlət xan oğlu Dilavər xanı göndərdi. Dehliyə gələn Dilavər xan, bir müddət üçün həbsə atıldıqdan sonra geri gönderildiyinde sultanlığın mərkəzindəki basqı və zülmləri atasına anlatdı. İbrahim şah Ludinin taxtda qaldığı müddət ərzində öz aqıbətini heç yaxşı görməyən Dövlət xan, o sırada Kabildə bulunan Baburu dəvet edərək Hindistana girmesini istedi. Bunun üzerine Babur Hindistana yönelince İbrahim şah Ludi 1000 qədər filin də yer aldığı çox kalabalık bir orduyla onu durdurmak için yola çıxdı ve iki ordu 1526-cı ildə Panipatda qarşılaşdı. Osmanlı savaş düzenini uyğulayan və atəşli silahlar işlədən Babür karşısında tutunamayan İbrahim-i Ludinin ordusu dağıldı ve İbrahim şah savaş alanında öldü (21 aprel 1526). Babür, İbrahim şahın cəsədini törenle defn etdirdi və öldüyü yerdə bir türbə tikdirdi. Bu türbə zamanla ziyarətgah halına gelmişdir. İbrahim şah Ludinin anası Sultan Baburu zəhərlətmək istemiş, fəqət bacarıqlı ola bilməmişdir. Durumun ortaya çıxması üzerine suç ortaqları öldürülmüş və o da Kabilə göndərilmiş, ancaq yolda intihar etmişdir.

Sultan İbrahim şah fərasət sahibi və cəsur bir hökmdar idi. Soyluları nəzarət altında tutmaq üçün basqıcı bir politika uygulamışsa da zalim bir hökmdar olmamışdır. Hökmdarlıq qavramının gelişmesine katkıda bulunmuş, adil bir siyaset takip etmiş ve Ludilər sülaləsinin bir imparatorluk haline gelmesi için çalışmıştır. Bazı tasarruflarından dolayı xanedanın yıkılışına sebep olmakla suçlanırsa da asıl sorumluluğun asilzadelere ait olduğu kabul edilmektedir. Panipat döyüşü Hindistan tarixi üçün önemli bir dönüm noktası olmuştur. İbrahim şah Ludinin ölümüyle Ludilə sülaləsi yıxılmış, Babür bu savaştan sonra Dehli ve Aqranı da ələ keçirərək Babürlüler xanedanını qurmuşdur.

İstinadlar
----------



|  |  |
| --- | --- |
|  Bu şablona bax   Lüğətlər və ensiklopediyalar | Britannica (onlayn) |
**Əhməd Ratib Paşa** (d. 1711 - ö. 23 avqust 1758) — Osmanlı sultanı I Mahmud və III Osman dönəmlərində müxtəlif vəzifələrdə xidmət etmiş dövlət xadimi.

Sultan Mahmud dönəminin sədrəzəmlərindən Topal Osman Paşanın oğlu olub, təxminən 1711-ci ildə dünyaya gəlmişdir. Mükəmməl ərəbcə və farsca ilə yanaşı, dövrün mühüm xəttatlarından hüsnxət dərsləri almışdır. Gözəl əlyazısı və hüsnxətdəki bacarığı səbəbilə *Ratib* (farsca sıraya qoyan, düzən mənasında) ünvanı almışdır.

Atasının 1733-cü ildə Səfəvilərlə döyüşdə şəhid düşməsinin ardından onun mülklərini və paşa ünvanını almışdır. 1740-cı ilin iyulunda Rumeli bəylərbəyi təyin edilmiş, həmin il Sultan Əhmədin qızlarından Ayşə Sultanla nişanlanmışdır. Cütlüyün nigahı 1742-ci ilin dekabrında bağlanmış, ardından Əhməd Ratib Paşa 1743-cü ildə kaptan-ı dərya təyin edilmişdir. Daha sonra Hanya, Əyriboz, Rumeli, Aydın, Vidin, Yanya kimi əyalətlərdə xidmət göstərmişdir. Moreya valisi ikən 1758-ci ildə vəfat etmişdir.

Ayşə Sultandan öncə bir neçə dəfə evlənən Əhməd Ratib Paşanın 10 övladı olmuş, bunlar müxtəlif dövlət vəzifələrində xidmət etmişdir. Oğlu Əbdürrəhman bəy (ö. 1790) Əndərunda yetişərək, III Səlimin şahzadəlik illərində lələsi olmuşdur. Digər oğlu Əli bəy (ö. sentyabr 1808) isə qapıçıbaşılığa qədər yüksəlmişdir. Digər oğlu Şəmsəddin bəy isə məşhur Osmanlı şairi və ədibi Namiq Kamalın babasıdır. Digər oğlu Müdərris Osman Paşa (ö. 20 aprel 1775) müdərris, ardından vəzirliklə Bosniya valisi (1772) və Rumeli bəylərbəyi (1773) vəzifələrində çalışmışdır. Ayşə Sultandan oğulan qızı Ruqiyə xanım Sultan (ö. 1789) isə gələcəkdə Lələzadə Nuri bəylə evləndirildi.

Mənbə
-----

* Sicill-i Osmani IV cild, səh. 334

İstinadlar
----------

1. ↑  Sicill-i Osmani I cild, səh. 100

| ⛭I Mahmud |
| --- |
| Ailəsi | Saliha Sebkati Sultan  • Alicənab xanım  • Mihrişah xanım  • Ayşə xanım  • Hatəm xanım  • Verdinaz xanım  • Xədicə Rami Xanım  |  |
| Sədrəzəmlər | Silahdar Mehmed Paşa  • Qabaqulaq İbrahim Paşa  • Topal Osman Paşa  • Həkimoğlu Əli paşa  • Gürcü İsmayıl Paşa  • Dimetokalı Mehmed Paşa  • Muhsinzadə Abdullah Paşa  • Gömrükçü Mehmed Paşa  • Hacı İvaz Mehmed Paşa  • Nişançı Hacı Əhməd Paşa  • Seyid Həsən Paşa  • Hacı Mehmed Paşa  • Boynuəyri Seyid Abdullah Paşa  • Katib Mehmed Əmin Paşa  • Çorlulu Bahir Mustafa Paşa  |
| Kaptan-ı dəryalar | Kürəkən Hafiz Əhməd Paşa  • Canım Hoca Mehmed Paşa  • Şahin Paşa  • Abdi Paşa  • Hacı Hüseyn Paşa  • Hacı Əbubəkr Paşa  • Əli Paşa  • Bosniyalı Süleyman Paşa  • Miraxur Mustafa Paşa  • Xətibzadə Yəhya Paşa  • Pir Mustafa Paşa  • Əhməd Ratib Paşa  • Mahmud Paşa  • Şahsüvarzadə Mustafa Paşa  • Durak Mehmed Paşa  • Mələk Mehmed Paşa  • Qarabağlı Süleyman Paşa  |
| Şeyxülislamlar | Mirzəzadə Şeyx Mehmed Əfəndi  ·  Başmaqçızadə Abdullah Əfəndi  • Kürəkənzadə Əhməd Əfəndi  • Əbuishaqzadə İshaq Əfəndi  • Dürri Mehmed Əfəndi  • Feyzullahzadə Mustafa Əfəndi  • Pirizadə Mehmed Sahib Əfəndi  • Həyatizadə Mehmed Əmin Əfəndi  • Seyid Mehmed Zeynalabdin Əfəndi  • Əbuishaqzadə Əsad Əfəndi  • Xəlilzadə Mehmed Səid Əfəndi  • Seyid Murtuz Əfəndi  |
**Kameciro Senaqa** (瀬長 亀次郎, *Senaqa Kameciro*?, 10 iyun 1907, Tomiqusuku[d], Okinava prefekturası – 5 oktyabr 2001, Naha) – Yaponiya siyasətçisi və Okinavada sosial hərəkat lideri. Yaponiya Kommunist Partiyasının vitse-sədri olmuşdur.

Həyatı
------

Kameciro Senaqa 1907-ci ildə Yaponiyanın Okinava prefekturasında doğulmuşdur. Kaqoşimada yerləşən Yeddinci liseydə təhsil alarkən marksizm-leninizm ilə tanış olmuşdur. Solçu fəaliyyətlərinə görə liseydən xaric edilmiş və bir neçə fabrikdə işləmişdir. İşçi tətillərinin birindəki iştirakına görə saxlanılmış və üç il həbsdə olmuşdur. 1935-ci ildə azadlığa çıxdıqdan sonra hərbi xidmət üçün Çinə göndərilmiş və 1940-cı ildə Okinavaya qayıtmışdır.

İkinci dünya müharibəsindən sonra Okinavada başlayan ABŞ rejimi dövründə Senaqa aktiv siyasətçi olmuşdur. O, Okinava Xalq Partiyasının lideri olmuş və sədri seçilmişdir. Okinavada ABŞ hərbi bazalarının yaradılmasına qarşı çıxmışdır. 1956-cı ildə Naha şəhərinin meri seçilmiş, lakin bir neçə ay sonra ABŞ hökuməti tərəfindən vəzifəsindən azad edilmişdir. 1970-ci ildə qəbul edilən dəyişiklikdən sonra Okinava Yaponiyanın milli seçkilərində iştirak etməyə başlamış və Senaqa Okinava Xalq Partiyasının namizədi kimi Yaponiya parlamentinin aşağı palatasına seçilmişdir. Okinavanın ABŞ tərəfindən Yaponiyaya qaytarılmasından bir il sonra – 1973-cü ildə partiyası Yaponiya Kommunist Partiyası ilə birləşmişdir.

İstinadlar
----------

1. 1 2 3 4 5 6 7 8 9 10 11 12 13  Kodansha Encyclopedia of Japan

Ədəbiyyat
---------

* Kodansha Encyclopedia of Japan (ingiliscə). VII cild (Sake–Temm). Tokio: Kodansha. 1983. səh. 63. ISBN 0-87011-627-4. İstifadə tarixi: 31 dekabr 2022.

Xarici keçidlər
---------------

* Kotobank-da bioqrafiyası

|  |  |
| --- | --- |
|  Bu şablona bax   Lüğətlər və ensiklopediyalar | Prabook |
| Normativ yoxlama | CiNii: DA02011234 · ISNI: 0000 0000 8264 0810 · LCCN: n85315509 · NDL: 00069833 · VIAF: 72847937 · WorldCat VIAF: 72847937 |
**Əhməd Məhəmməd Aq Amani** (*fr.* Ahmed Mohamed ag Hamani; 1942, Qundam[d], Tombuktu[d]) — Mali dövlət xadimi və siyasətçisi. O, 2002–2004-cü illərdə Malinin baş naziri vəzifəsində çalışmışdır.

Həyatı
------

Əhməd Məhəmməd Aq Amani 1942-ci ildə, Malinin Qundam kommunasında bir tuareq ailəsində anadan olmuşdur. O, 1975-ci ildə Malinin planlaşdırma nazirinin texniki məsləhətçisi olur, 7 yanvar 1978-ci il tarixində isə şirkətlərə və dövlət müəssisələrinə nəzarət naziri olaraq hökumətə qoşulur. Əhməd Məhəmməd daha sonra, 28 iyun 1979-cu il tarixində Mali hökumətində informasiya və telekommunikasiya naziri kimi çalışır. O, 2 avqust 1980-ci il tarixində isə planlaşdırma naziri təyin edilir, prezident və müdafiə naziri olan Musa Traoredən sonra Mali hökumətindəki ikinci ən əhəmiyyətli şəxsə çevrilir. Əhməd Məhəmməd 31 dekabr 1984-cü il tarixində idman, incəsənət və mədəniyyət naziri, daha sonra, 6 iyun 1986-cı il tarixində isə nəqliyyat və ictimai işlər naziri olur. O, 20 yanvar 1987-ci il tarixində Mali hökumətindən ayrılır və Seneqal Çay İnkişaf Təşkilatının ali komissarı olur ki, o, 1992-ci ilə qədər orada çalışır. Əhməd Məhəmməd 1993-cü ildə Mali Prezidenti Alfa Ömər Konare tərəfindən Mərakeş səfiri təyin edilir. O, daha sonra Belçika, Niderland, Birləşmiş Krallıq, Lüksemburq və Avropa İttifaqına səfir vəzifəsini icra edir.

Əhməd Məhəmməd Aq Amani 9 iyun 2002-ci il tarixində Malinin baş naziri təyin edilir. Bu, seçkilərdə qalib gələn Amadu Tumani Ture prezident vəzifəsinə başladıqdan sonra baş verir. Bu təyinat əvvəlcə 2002-ci ilin iyul ayında keçirilmiş parlament seçkilərinə qədər müvəqqəti hesab edilirdi, lakin o, parlament seçkilərindən sonra, yəni 12 oktyabr 2002-ci il tarixində yenidən baş nazir vəzifəsinə gətirilir. O, Amadu Tumani Turenin tələbi ilə 28 aprel 2004-cü il tarixində hökumətə istefa məktubu verir. Bundan sonra, 29 aprel tarixində Osman İssufi Maiqa baş nazir təyin edilir.

İstinadlar
----------

1. 1 2 3 4  "" Énormément de choses ont changé depuis la présidentielle "" [*daimi ölü keçid*], *Jeune Afrique*, may 11, 2003
2. 1 2  "Nomination du nouveau chef du gouvernement et du nouveau Secrétaire général de la présidence: La garde rapprochée se met en place" [*daimi ölü keçid*], *L'Essor*, June 11, 2002
3. ↑  "Aug 1979 — Election of National Assembly — Government Reorganization — Annulment of Sentences for Corruption", *Keesing's Record of World Events*, volume 25, August 1979, Mali, page 29,789.
4. ↑  "Nov 1980 — Government Reorganization — Student Unrest — Sentences in Corruption Trial", *Keesing's Record of World Events*, volume 26, November 1980, Mali, page 30,556.
5. 1 2  "Démission du gouvernement: la voie ouverte au remaniement" [*daimi ölü keçid*], *L'Essor*, April 29, 2004
6. ↑  "Le nouveau gouvernement du Mali" [*daimi ölü keçid*], *L'Essor*, October 17, 2002
7. ↑  "Ousmane Issoufi Maïga nommé Premier ministre : style direct, expérience éprouvée" [*daimi ölü keçid*], *L'Essor*, number 15,196, April 30, 2002

|  |  |
| --- | --- |
|  Bu şablona bax   Lüğətlər və ensiklopediyalar | Britannica (onlayn) |
**Əhməd bəy Qaraca** (22 sentyabr 1929, Türkiyə – 16 may 2005, Ankara) — Azərbaycanın müstəqilliyi uğrunda uzun illər boyu mücadilə aparmış böyük dövlət xadimi Məhəmməd Əmin Rəsulzadənin yaxın silahdaşı, Azərbaycan Kültür Dərnəyinin baş katibi.

Həyatı
------

Əhməd Qaraca 1929-cu il sentyabr ayının 22-də Türkiyənin Hakveyis kəndində anadan olmuşdur. Azərbaycanın bolşeviklər tərəfindən işğalından sonra Ə.Qaracanın ailəsi 1924-cü ildə İrəvan yaxınlığındakı Persi (sonradan Buravet) kəndindən Türkiyəyə köçüb. İqdırda orta məktəbi, 1947-ci ilin yayında isə Atatürk Litseyini bitirib. Sonra Ankara Universitetinin Dil və Tarix-Coğrafiya Fakültəsinin klassik filoloji bölümünə daxil olub. Əhməd Qaraca 1949-cu ildə yaradılan və Məhəmməd Əmin Rəsulzadə Ocağı adlandırılan Azərbaycan Kültür Dərnəyinin üzvü olub. 1955-ci ildən vəfat etdiyi günədək dərnəyin baş katibi postunu daşıyıb.

Ə.Qaraca ali təhsil aldıqdan sonra əllinci illərdən başlayaraq Azərbaycan davasına qoşulmuş, Məhəmməd Əmin Rəsulzadənin yaxın əqidə dostlarından biri olmuşdur. Həmin illərdə Məhəmməd Əmin Rəsulzadənin əsasını qoyduğu Azərbaycan Kültür Dərnəyinin işində fəallıq göstərmiş, "Azərbaycan" jurnalının baş yazarlığını etmişdir.

Ötən əsrin 60–80-ci illərində Ə.Qaraca Sovetlər Birliyinin yürütdüyü imperiya siyasətini öz yazılarında və çıxışlarında ifşa etmiş, çoxlu sayda tədbirlərin təşkilatçısı olmuşdur.

Ə.Qaraca Azərbaycanın mədəniyyəti, tarixi, siyasəti, çağdaş durumu ilə bağlı dəyərli əsərlərin də müəllifidir.

Əhməd Qaraca ayrı-ayrı vaxtlarda Türkiyədə mühacirətdə olan Müsavat Partiyasının Divan üzvü, baş katibi olaraq kommunist-rus işğalına qarşı verilən milli mücadilənin içində olub.

1992-ci ildə Bakıda Müsavat Partiyasının III Bərpa Qurultayında iştirak edən Ə.Qaraca təşkilata rəhbərlik estafetini Azərbaycan Respublikasının Müsavat əqidəli siyasətçilərinə təhvil vermişdir.

Ə.Qaraca həm də təcrübəli jurnalist, dəyərli pedaqoq idi. Ankara Universitetində "Qəzetçilik"dən dərs verən Ə.Qaraca jurnalist kadrlarının hazırlığında önəmli rol oynamışdır.

Ə.Qaraca 2005-ci il may ayının 16-da Türkiyənin paytaxtı Ankara şəhərində dünyasını dəyişib.

İstinadlar
----------
**CAR bayrağı** — Cənubi Afrika Respublikasının dövlət bayrağı.

Cənubi Afrika Respublikasının (CAR) bayrağındakı qırmızı rəng qanın, mavi rəng səmanın, yaşıl rəng ölkə torpaqlarının, qara rəng afrikalı zənci əhalinin, ağ rəng avropalı ağ əhalinin, sarı rəng qızıl və digər təbii resursların rəmzidir. Bundan əlavə, bayraqdakı "Y" forması iki irqin birləşdiyini tərənnüm edir.

Tarixi
------

Cənubi Afrika bayrağı Nelson Mandela prezident seçildikdən sonra 27 Aprel 1994-ci il tarixdə qəbul edilmişdir. Yeni bir demokratik Cənubi Afrikanın şəfəqinə əsas tutan və ölkənin siyasi dəyişikliyi əks etdirəcək yeni bir milli bayraq qəbul edilmişdir. Dünyanın ən yeni bayraqlarından biridir. Cənubi Afrika 31 May 1910 tarixində İngiltərədən müstəqilliyini qazandı.

Əvvəlki bayraqları
------------------

* Afrika bayrağı 1928-1994Afrika bayrağı 1928-1994
* Afrika bayrağı 1910-1928Afrika bayrağı 1910-1928

Həmçinin bax
------------

* CAR
* CAR gerbi
* Nelson Mandela

  


| ⛭CAR mövzularda |
| --- |
| 
Gerb • Bayraq • Himn • Dövlət quruluşu • Konstitusiya • Parlament • İnzibati bölgü • Coğrafiya • Şəhərlər • Paytaxt • Əhali • Dillər • Tarix • İqtisadiyyat • Kənd təsərrüfatı • Energetika • Valyuta • Mədəniyyət • Din • Kinematoqraf • Ədəbiyyat • Musiqi • Bayramlar • İdman • Təhsil • Elm • Nəqliyyat • Turizm • Poçt (tarixi və markaları) • İnternet • Silahlı qüvvələr • Xarici siyasət

**Portal "CAR"**
 | Cənubi Afrika Respublikası |

İstinadlar
----------



1. ↑  "Tarixi". 2020-07-24 tarixində arxivləşdirilib. İstifadə tarixi: 2017-05-16.
**Karl Rocers** (8 yanvar 1902 - 4 fevral 1987) — Humanist psixologiya məktəbinə mənsub olan amerika psixoloqu.

Həyatı
------

Onun didaktik konsepsiyasının əsasını insana və onun şəxsiyyətinə inam təşkil edir. Onun zəngin pedaqoji-psixoloji irsi vardır. 16 kitabı, 200-dən artıq məqaləsi dünyanın 60 ölkəsində ayrı-ayrı dillərdə nəşr olunmuşdur. O, dünyada xüsusi təlim konsepsiyası yaradan azsaylı psixoloqlardan biri kimi tanınır. Vətəndaş müharibəsindən (1861-1865-ci illər) əvvəl onun babası Aleksandr Homilton Rocers İngiltərədən Nyu-York ştatına, oradan da Viskonsin ştatının Vayvatoşa şəhərinə köçmüşdür. Onun şərəfinə adlandırılan Rocersavenyu küçəsində vaxtı ilə yaşadığı ev tarixi abidə kimi qorunur. Həmin evdə Aleksandr Homilton Rocersin beş oğlan övladı dünyaya gəlmişdir. Onlardan da biri Karl Rocersin atası Volter Aleksandr Rocersdir. Anasının ailəsi də köklü tarixə malikdir. Ulu nənəsi ingilis Metyu Kaşinq 1638-ci ildə okeanı keçərək Massaçusets ştatına köçsə də, onun varisləri sonralar Rocersin ailəsi kimi Viskonsin ştatında məskunlaşdı. Həmin ştatın Delafid şəhərində Metyu Kaşinqin Vətəndaş müharibəsində həlak olan üç qardaşının abidəsi indi də qorunur.

1922-ci ildə Gənc Xristian Assosiasiyasının nümayəndələri ilə birlikdə Çində olmuşdur. Bir il yarım Çində yaşaması onun dünyagörüşünün formalaşmasına güclü təsir etmişdir.

Xelen Eliotla ailə həyatı quran K.Rocers 1924-cü ildə liberal baxışları dəstəkləməsi ilə seçilən Yunion şəhərindəki teoloji seminariyaya daxil olur.

Fikirləri
---------

Şəxsiyyətin strukturunun fundamental komponenti kimi mən konsepsiyasını qəbul etmişdir. Onun nəzəriyyəsi özünüaktuallaşdırma adı ilə məşhurdur. Onun fikrincə mən konsepsiya subyektdə ətraf mühit (birinci növbədə sosial mühit) arasındakı qarşılıqlı təsir prosesində formalaşır və onun davranışının özünütənziminin inteqral mexanizmini təşkil edir. Mən konsepsiya və ideal mən haqqındakı təsəvvürləri arasındakı uyğunlaşma, eləcə də bilavasitə real təcrübə və real «mən» arasındakı uyğunluğun pozulması özünüaktuallaşdırma cəhdi yaradır.

Mənbə
-----

* Ümumi psixologiya. Prof. S.İ.Seyidov və prof. M.Ə.Həmzəyevin elmi redaktorluğu ilə.
* Arxivləşdirilib 2017-08-24 at the Wayback Machine
**Qurbanov İsa Əli oğlu** (1 yanvar 1940, Cil, Çəmbərək rayonu) — fizika-riyaziyyat elmləri namizədi, dosent.

Həyatı
------

1940-cı il yanvar ayının 1-də Qərbi Azərbaycanın Cil kəndində anadan olub. 1958-ci ildə orta məktəbi bitirərək həmin il Azərbaycan Dövlət Universitetinin (indiki Bakı Dövlət Universiteti) mexanika–riyaziyyat fakültəsinə daxil olub.

Universiteti bitirdikdən sonra 1963-cü ildən Babacan, 2 ay sonra isə Cil kənd orta məktəbində müəllim işləyib. Sonra könüllü olaraq ordu sıralarına qulluğa gedib.

1965-ci ildə hərbidən tərxis olaraq Cil kəndində müəllim, dərs-hissə müdiri və direktor vəzifələrində çalışıb.

1969-cu ilin oktyabr ayından Bakıya köçüb və Bakı Dövlət Universitetində böyük mühəndis, iki ildən sonra isə hesablama riyaziyyatı kafedrasında müəllim işləyib. Eyni zamanda aspiranturada qiyabi təhsil alıb.

Beş il mexanika-riyaziyyat fakültəsinin dekan müavini, on il yarım birinci prorektorun müavini işləyib. Hazırda hesablama riyaziyyatı kafedrasının dosentidir.

Diferensial tənliklər üçün qeyri lokal sərhəd məsələlərin təqribi həlli onun tədqiqat sahəsidir.

Ailəlidir, üç övladı var

Əsərləri
--------

* 1. Bir sərhəd məsələsinin həlli üçün sonlu fərqlər üsulu, BDU-nun elmi əsərləri, 1978, № 6, səh.51–60
* 2. Bir xüsusi məsələnin təqribi üsulları, Analizin təqribi üsulları, BDU, 1982, 90–99
* 3. Bir məsələnin həlli üçün iterasiyalı üsullar, Diferensial və inteqral tənliklərin təqribi həlli, BDU, 1983, səh.70–78

Kitabları
---------

* 1. Hesablayacı maşınlar və proqlamlaşdırma. I hissə,1978
* 2. Hesablayacı maşınlar və proqlamlaşdırma. II hissə,1981
* 3. Mikro EHM, proqramlaşdırma və praktika.1988
* 4. Riyazi proqramlar paketi.2003

Mənbə
-----

* İsa Qurbanov Arxivləşdirilib 2014-12-12 at the Wayback Machine
**Qazıyev Asim İsa oğlu** — Ədəbi Yazarlar Birliyinin rəhbəri.

Həyatı
------

Asim Qazıyev 1926-cı il 10 may tarixində Samux rayonunda anadan olub. Kirovabad (Gəncə) 3 nömrəli Tibb məktəbində oxuyub. 1945-50-ci illərdə Kiravabad  Pedaqoji institutunun (Gəncə Pedaqoji universiteti) dil-ədəbiyyat fakültəsində təhsil alıb.

Gəncəbasar Vilayət Ədəbi Yazarlar Birliyinə rəhbərlik edib. Müəllimlik arzusu onu doğma Samux rayonuna qaytarıb, orta məktəbə direktor təyin olunub. 1954-cü ildə Mingəçevir su anbarının tikintisi ilə əlaqədar Samuxun bir neçə kəndi Bərdə rayonuna köçürülüb.

Asim Qazyev fəaliyyətini Bərdənin Leninabad (Samux) kəndində davam etdirib. Çiy kərpicdən, sonra ağ daşdan məktəb binası tikdirib. Qabaqcıl məktəb direktoru, ictimaiyyətçi, el ağsaqqalı, şair kimi tanınıb, sevilib. Maarif (Təhsil) nazirliyinin "Qabaqcıl maarif xadimi" döş nişanına layiq görülüb. 1990-cı ildə səhhətilə əlaqədar təqaüdə çıxıb və Gəncə şəhərinə köçüb.

1999-cu il fevral ayının 19-da vəfat edib. Gəncədə "Səbzikar" qəbristanlığında dəfn olunub.

Yaradıcılığı
------------

14 yaşından şer yazmağa başlayıb. Özünə *Asim Sevdalı* təxəllüsü götürüb. Tələbəlik illərində institutda ədəbiyyat dərnəyinə rəhbərlik edib. Ilk dəfə "Mənim yurdum" adlı şeri 1948-ci ildə "Ədəbiyyat qəzeti"ndə çap olunub.

1996-cı ildə Asim Sevdalının "Qələmin qüdrəti yaz deyir mənə" adlı şer kitabı nəşr olunub. Asim Qaziyev xalq artisti Nəriman Əzimovun bəstələdiyi sevilən "Gözəl Gəncəmiz" və "Ümid çırağı" adlı mahnıların mətninin müəllifidir.

2016-cı il may ayında 90 illik yubileyi münasibətilə şairin "Xeyli sözüm var" adlı şeir kitabı çapdan çıxıb.

Ailəsi
------

Asim Qaziyev 1949-cu ildə qrup yoldaşı Fəridə Əzimova ilə ailə həyatı qurub. Bir oğlu, üç qızları var. Oğlu və bir qızı həkim, bir qızı müəllim, o biri jurnalistdir. Fəridə xanım 2004-cü ildə vəfat edib.

İstinadlar
----------
**İsaak Ayzen** (*ing.* Icek Ajzen; 1942, Xelm[d], Almaniya Reyxi[d]) — Polşa yəhudisi əsilli ABŞ psixoloqu.

Həyatı
------

İsaak Ayzen 1942-ci ildə Polşanın Xelm şəhərində, yəhudi ailəsində anadan olmuşdur. O, 1966-cı ildə Yerusəlim şəhərində yerləşən Yəhudi Universitetində bakalavr dərəcəsi aldıqdan sonra İllinoys Universitetində magistratura təhsilini davam etdirmişdir. O, Massaçusets Universitetinin professoru kimi çalışmışdır.

Fəaliyyəti
----------

İsaak Ayzenin əsas tədqiqat münasibət nəzəriyyəsinə, münasibət və davranış arasındakı əlaqə probleminin aydınlaşdırılmasına həsr edilmişdir. O, Martin Fişbeynlə birlikdə sonradan "planlı davranış nəzəriyyəsi" adlandırılan motivasiyalı fəaliyyət konsepsiyasını inkişaf etdirmişdir. Bu konsepsiyaya görə münasibət şəxsin təmasda olduğu obyekt və şəxslərin gözlənilən əhəmiyyətinə inam funksiyasıdır və davranış bu münasibətin nəticəsidir. Davranış onu nümayiş etdirmək niyyətinə əsaslanır, bu davranışa münasibətdə münasibətin funksiyası və yaşanan sosial təzyiq (subyektiv norma) ilə müəyyən edilir. Planlaşdırılmış davranış nəzəriyyəsi davranışın proqnozlaşdırıla bilən və iradə tərəfindən idarə olunduğundan irəli gəlir, buna görə də müxtəlif vəziyyətlərdə davranışı proqnozlaşdırmaq üçün geniş istifadə olunur.

Onun tədqiqatları reklam, sağlamlıq psixologiyası və ətraf mühit psixologiyası kimi müxtəlif sahələrdə təsirli olmuş və 280 min dəfədən çox istinad edilmişdir.

İstinadlar
----------

1. 1 2  Icek Ajzen // NUKAT. 2002.
2. ↑  Ajzen, I. (1985). From intentions to actions: A theory of planned behavior. In J. Kuhl & J. Beckmann (Eds.), Action-control: From cognition to behavior (pp. 1 l-39). Heidelberg: Springer.
3. ↑  Энциклопедический словарь. 2009. АЙЗЕН Исаак.
4. ↑  "Google Scholar". 2020-07-14 tarixində arxivləşdirilib. İstifadə tarixi: 2022-05-18.

|  |  |
| --- | --- |
|  Bu şablona bax   Tematik saytlar | Google Scholar |
| 

| Normativ yoxlama |
| --- |
| BIBSYS: 90200994 · BNF: 12986492p · CiNii: DA03161946 · GND: 17149217X · ISNI: 0000 0001 1684 6682 · LCCN: n79135497 · NKC: jo2002100562 · NLA: 35002141 · NTA: 068208464 · NUKAT: n00025778 · SUDOC: 05713412X · VIAF: 127754637, 91228054 · ULAN: 500276280 · WorldCat VIAF: 127754637, 91228054 |

 |
Atmosferdə barik pillə
----------------------

Yüksəkliyə doğru atmosfer təzyiqinin 1mm.c.st azalması üçün lazim olan hündürlük barik pillə adlanır. Troposferin aşağı təbəqəsində barik pillə 10m qəbul edilmişdir. Troposferin yuxarı qatlarında barik pillə artır və barik pillə 12m,15m və daha böyük olur. Barik pillənin köməkliyi ilə müxtəlif ərazilərin mütləq hündürlükləri təyin edilir. Yüksəkliyə doğru barik pillənin artması havanın sıxlığının az olması ilə əlaqədardır. Belə ki, 3000m hündürlükdə təzyiqin 1mm.c.st dəyişməsi üçün 15m,5000 metrdə isə 25m lazımdır və 1mm.c.st dəyişməsinə uyğun gələn hündürlük barik pillə adlanır. Bununla müxtəlif ərazilərin mütləq hündürlükləri təyin edilir.

Okean səthi üzərində barik pillə
--------------------------------

Okean səthi (0m) üzərində olan atmosfer təzyiqi normal atmosfer təzyiqi əsas götürülür. Normal atmosfer təzyiqi 45 derecelik paraleldə,0 C temperaturda havanın 1sm2 səthə göstərdiyi təzyiq 760mm.c.st olaraq qəbul olunmuşdur. Atmosfer təzyiqi barometr cihazı ilə ölçülür. Xəritələrdə eyni təzyiqə malik nöqtələri birləşdirən xüsusi xətlər izobarlar adlanır. Barik pillə ilə yanaşı barik sahədə mövcuddu. Belə ki, barik sahə atmosfer təzyiqinin atmosferdə paylanmasına deyilir. Atmosfer təzyiqi skalyar kəmiyyət olub atmosferin hər bir nöqtəsində o bir qiymətlə ifadə olunur. Belə halda barik sahə özü də skalyar sahə hesab olunur. Hər cür skalyar sahə kimi onu həmin skalyarın bərabər qiymətli səthə kimi təsəvvür etmək olar, müstəvi üzərində isə bərabər qiymətli xətlər kimi.Belə halda barik sahələr izobarik səth və izobarlar olacaq. Odur ki, yer kürəsini əhatə edən atmosfer izobarik səthlərdən ibarətdir. Bu səthlər səviyyə səthlərini çox kiçik bucaq altında kəsib keçir.Hər səth səviyyəsini kəsib keçərkən izobarik səthlər-izobarlar əmələ gətirir.

Xarici keçidlər
---------------

* Yerdə atmosfer təzyiqinin müxtəlifliyi və onun coğrafi nəticələri. Atmosferdə su, hava və iqlim

Həmçinin bax
------------

* Təzyiq
* Atmosfer təzyiqi

1. ↑  Ensiklopediya
**Bukarka** (*lat.* Neocoenorhinidius pauxillus) — Buğumayaqlılar tipinin Sərtqanadlılar dəstəsinin Borulayıcı böcəklər fəsiləsinə aid olan növ.

Həyat tərzi
-----------

Ağac və kol dekorativ bitkilərinin yarpaqlarına, xüsusilə cicəkli bitkilərdən ərik, gavalı ağaclarına və digər bəzək bitkilərinə (katalpa, söyüd, qovaq və s.) 14–22% zərər verir. Böcək imaqo mərhələsində torpaqda qışlayır. Mart-aprel aylarında ağaclarda tumurcuqlar əmələ gələndə qışlama yerlərindən çıxırlar və tumurcuqlarla qidalanırlar. Bu vaxt havanın orta günlük temperatur 12–16oC olur. Müşahidələrimizə əsasən, böcəklər 2–3 ay təbiətdə görünürlər. Abşeronda zərərvericinin yumurta qoyması bitkilərin çiçəkləməsi ilə eyni vaxta düşür. Yumurtalarını (bir ədəd olmaqla) yarpağın alt səthinə, yarpaq damarlarının bitişən yerlərinə qoyur. Ümumiyyətlə bir dişi fərd 100–120-yə qədər yumurta qoya bilir. Yumurtaqoyma 25–30 gün çəkir. Yumurtanın inkişafı isə 8–10 gün davam edir. Yumurtalardan çıxan sürfələr yarpaqların saplaq və damar hissələri ilə qidalanırlar. Qidalanma nəticəsində yarpaqlar sürfə ilə birlikdə yerə tökülürlər. Yarpaqlarla qidalanan sürfələr 30–35 gün müddətində inkişafını başa vurub torpağın 5–6 sm dərinliyinə keçirlər. Sürfələr torpağın altında beşikcik düzəldərək onun içərisində puplaşırlar. Puplaşma iyul ayının ikinci ongünlüyündə başlayır və avqust ayının əvvəllərində qurtarır. Barama içərisində formalaşan böcəklər beşikcikdə də qışlayırlar. Havanın temperaturundan (isti olduqda) asılı olaraq(sentyabr ayında) böcəklər torpaqdan çıxır, qidalanır və sonra havanın temperaturunun soyuması ilə əlaqədar olaraq, torpağın üst hissəsində bitki qalıqları altında gizlənirlər. 3 növ (Macrocentrus linearis Nees. Apanteles fulvipes Nees. Brachymeria intermedia Nees.) entomofaqı aşkar edilmişdir. Təbiətdə böcəklərin uçuşu iyun ayından avqust ayınadək davam edir.

Yayılması
---------

Rusiya, Qafqaz, Türkmənistan, Şərqi Avropa, İran, Türkiyə, Azərbaycan.

İstinadlar
----------

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q1317456
* Wikispecies: Neocoenorrhinus pauxillus
* BioLib: 500774
* EoL: 33797008
* EUNIS: 256439
* Fauna Europaea: 235281
* Fauna Europaea (new): 0c1a673e-69c0-4897-9b40-f816b49c1b99
* GBIF: 7007160
* iNaturalist: 547584
* IRMNG: 11550142
* NBN: NHMSYS0020152789
* NCBI: 1587395
* PPE: neocoenorrhinus-pauxillus

 |
**Hərbi demokratiya** — Hərbi demokratiyanın mahiyyəti hakimiyyətin ancaq müharibə vaxtı üçün təşkil olunmasındadır. Başçılar krallar, basilevslər, xaqanlar adətən müharibə vaxtı üçün seçilirdilər, dinc vaxtı isə ağsaqqallar idarə edirdi. Hərbi demokratiya nümunəsini məsələn türklərdə *atdan düşmədən* adlanan quruluşda görmək olar. Müharibə vaxtı hakimiyyətə yiyələnən başçılar dinc vaxtı hakimiyyəti əldən verməmək üçün, daimi müharibələrdə maraqlı idilər.

Hərbi demokratiya terminini elmə L.Morqan gətirmişdir. Hərbi demokratiya Homer dövründə (e.ə. 12-9-cu əsrlərdə) yunanlarda və çarlıq dövründə romalılarda (e.ə. 8-6-cı əsrlər) skiflərdə, keltlərdə, qədim germanlarda, normanlarda mövcud olmuşdur. Homerin İlliadasında baş verən Axilleslə Aqamemnon arasındakı mübahisə hərbi demokratiyanın daxili inkişafı nəticəsində müvəqqədi hakimiyyətdən daimi hakimiyyətə keçid əsnasını göstərir. Aqamemnon müvəqqəti başçıdır, lakin o hakimiyyəti əldən vermək istəmir, buna görə də müharibənin qızışdırılmasında maraqlıdır.
**İnqrid Narqanq** (*alm.* Alice Ingrid Annemarie Nargang‎; d. 17 aprel 1929, Çernovtsı – 10 may 2019, Şerdinq[d], Yuxarı Avstriya[d]) — avstriyalı vəkil, hakim və müasir tarixçi. 1964-cü ildən 1993-cü ilə qədər Engelharzell bölgə məhkəməsinin rəhbəri olmuşdur. Avstriya məhkəmə sistemində kənd bölgə məhkəməsinə rəhbərlik edən ilk qadın idi.

Bioqrafiyası
------------

Alisa İnqrid Annemari Narqanq 17 aprel 1929-cu ildə Rumıniyanın Çernovtsı şəhərində anadan olmuşdur. O, bir Köhnə Avstriya məmur ailəsindən gəldi. Onun ulu babası klassik filoloq və orta məktəb direktoru Stefan Volff olmuşdur. Babası isə vəkil idi. Ailə Çernovtsıda yaşayırdı. onun böyüyüb boya başa çatdığı ərazi Birinci Dünya müharibəsinin sonuna qədər Avstriya monarxiyasının tacına mənsub olmuş, sonra Rumıniya Krallığına verilmiş və hazırda qismən Ukraynada (Çernovtsı daxil olmaqla) yerləşir. Atası iki yaşında ikən ailəni tərk etmişdir. O, anası və nənəsi tərəfindən böyüdülmüşdür.

1940-cı ilin yayında Narqanqın on bir yaşı olanda, alman mənşəli vətəndaşların Almaniyaya köçürülməsi başladılır. Narqanq anası və nənəsi ilə birlikdə əvvəl Aşağı Sileziyaya, daha sonra Yuxarı Sileziyaya köçür. İkinci Dünya müharibəsinin sonlarına yaxın Sovet qoşunları Sileziyaya yaxınlaşdıqda onlar Yuxarı Avstriyaya qaçırlar.

"Sürgünlər" və "etnik almanlar" deyilən bir ailədən olan Narqanq, 1945-ci ilin payızında Qmundendəki orta məktəbdə oxumağa başlayır. 1948-ci ildə məzun olduqdan sonra İnsbrukda hüquq təhsilinə yiyələnir. 1952-ci ildə hüquq doktoru dərəcəsini alır. Bir il məhkəmə işində çalışır və iqtisadiyyat təhsili almağa qərar verir. 1959-cu ildə sosial və iqtisadi elmlərdə doktorluq dissertasiyasını müdafiə edir. Bu müddət ərzində Narqanq artıq Linzdə təcrübəçi vəkil kimi işə başlayır və vəkillik imtahanından keçir. Sonradan Linz magistraturasında vəkil işləyir. 
1963-cü ildə Narqanq hakim olur. 1964-cü ildən 1993-cü ildə təqaüdə çıxana qədər Narqanq Engelharzzell Rayon Məhkəməsinə rəhbərlik edir. Avstriya kənd bölgə məhkəməsinə rəhbərlik edən ilk qadın olur.

Müasir bir tarixçi olaraq Narqanq Bukovinya almanlarının tarixini və İkinci Dünya müharibəsindən sonra Yuxarı Avstriyadakı qaçqınların vəziyyətini araşdırır. Linzdəki Bukovin almanları bölgə komandasının qurucularından biri olur.

Sonrakı illərdə Narqanq Engelharzzell, Linz və Vyanada yaşayır.

10 may 2019-cu il tarixində Şerdinqdə dünyasını dəyişir.

İstinadlar
----------

1. ↑  "Land Oberösterreich - Landeskorrespondenz Nr. 249 vom 26. Oktober 2005". web.archive.org. 2019-06-02. Archived from the original on 2019-06-02. İstifadə tarixi: 2020-03-22.
2. ↑  Trauer um die Frau Rat
**İnsan Hüquqları Beynəlxalq Cəmiyyəti** — Qərargahı Nyu-York şəhərində yerləşən insan hüquqları təşkilatı. Birləşmiş Ştatların ən qədim insan hüquqları təşkilatı olduğunu iddia edən İHBC öz missiyasını "öz vətənlərində ədalətli və vətəndaş cəmiyyətinin ideallarını təbliğ etmək üçün həyatlarını təhlükə altına alan insan hüquqları müdafiəçiləri" kimi təqdim edir.

Tarixi
------

İnsan Hüquqları Beynəlxalq Cəmiyyəti ilk olaraq XIX əsrin sonlarında Fransada təsis edilən Fransa İnsan Hüquqları Cəmiyyətinin tərkibində yaradılmışdı. Həmin qrup 1942-ci ildə Nyu-Yorkda Avropa qaçqınları və Amerika Vətəndaş Azadlıqları Birliyinin təsisçisi olan Roqer Naş Boldvin tərəfindən bərpa edilmiş və 1976-cı ilədək Bəşər Hüquqları üzrə Beynəlxalq Cəmiyyət kimi tanınmışdır. 1947-ci ildə Birləşmiş Millətlər Təşkilatının İqtisadi və Sosial Şurası (ECOSOC) ona məsləhətçi statusunu verdi. İHBC həmçinin dünyada 40-dan çox insan hüquqları təşkilatını özündə birləşdirən BMT-nin Şimali Koreyada insanlıq əleyhinə cinayətlərə qarşı mübarizə üzrə Beynəlxalq Koalisiyasının üzvüdür.

Heyəti
------

İnsan Hüquqları Beynəlxalq Cəmiyyətin prezidenti Robert Arsenault, icraçı direktoru isə Luis Kantroudur.

Fəaliyyəti
----------

İHBC-in internet domen adı 3 iyun 2014-cü il tarixində başa çatıb və yenilənməyib. Onun köhnə veb ünvanı indi istehlak mallarının kuponları olan bir səhifədir. Bununla yanaşı təşkilat 2018-ci ilədək mətbuatda bildirildiyi kimi vətəndaş cəmiyyəti və insan hüquqları ilə məşğul olan şəxslərə "Karl von Osetskiy medalı" mükafatını verməyə davam edir.

İstinadlar
----------

1. ↑  "Human Rights Groups Call on UN Over N.Korea Gulag". article. Chosun Ilbo. April 5, 2012 tarixində arxivləşdirilib. İstifadə tarixi: April 10, 2012.
2. ↑  "NOTICE: This domain name expired on 6/23/2014 and is pending renewal or deletion". GoDaddy.com. Godaddy.com. 23 June 2014. Archived from the original on 23 June 2014. İstifadə tarixi: 6 January 2019. NOTICE: This domain name expired on 6/3/2014 and is pending renewal or deletion. Welcome to: ilhr.org This Web page is parked for FREE, courtesy of GoDaddy.com GoDaddy.com.
**Daniel Maldini** (11 oktyabr 2001, Milan) — İtaliyalı peşəkar futbolçu. İtaliyanın "Spetsiya" klubunda hücumameyilli yarımmüdafiəçi kimi çıxış edir. Müqavilə ilə "Milan" klubuna məxsusdur.

Keçmiş futbolçu Paolo Maldininin oğlu, keçmiş futbolçu və məşqçi Çezare Maldininin nəvəsidir. Qardaşı Kristian Maldinidə futbolçudur.

Karyerası
---------

### Gənclik Karyerası

Maldini 2010-cu ildə "Milan"ın Gənclər Akademiyasına qoşulur.

Növbəti illərdə o, "Milan"ın 10 yaşadək uşaq komandasından başlayaraq "Milan"ın U19 komandasına qədər müxtəlif yaş qrupları komandalarında oynayır.

2016–17 mövsümündə onun komandası, finalda "Latsio" klubunu 5–2 hesabı ilə məğlub edərək 16 yaşadək futbolçuların milli çempionatının (Campionato Nazionale Under-16) qalibi olur.

### Peşəkar karyerası

Daniel 2 fevral 2020-ci il tarixində baş tutmuş "Milan" — "Hellas Verona" oyununda ispaniyalı Samu Kastiyexonu əvəzləyərək "Milan"ın heyətində debüt edir. Futbolçunun avrokuboklarda debütu isə, 15 sentyabr 2021-ci il trixində "Liverpul" klubuna qarşı oyunda baş verir.

Oyun statistikası
-----------------

 *9 Fevral 2022 tarixində yenilənib*

Oyun statistikası| Klub | Mövsüm | Liqa | Kubok | Qitə yarışları | Əlavə | Cəmi |
| --- | --- | --- | --- | --- | --- | --- |
| Division | Oyun | Qol | Oyun | Qol | Oyun | Qol | Oyun | Qol | Oyun | Qol |
| Milan FK | 2019–20 | A Seriyası | 2 | 0 | 0 | 0 | — | — | 2 | 0 |
| 2020–21 | 5 | 0 | 0 | 0 | 4 | 0 | — | 9 | 0 |
| 2021–22 | 7 | 1 | 2 | 0 | 3 | 0 | — | 12 | 1 |
| Career total | 14 | 1 | 2 | 0 | 7 | 0 | 0 | 0 | 23 | 1 |

İstinadlar
----------

1. 1 2  Daniel Maldini // Transfermarkt (çd.). 2000.
2. ↑  "Daniel Maldini, son of AC Milan legend Paolo and grandson of the similarly feted Cesare, made his Serie A debut in a 1-1 draw with Hellas Verona". 2022-02-13 tarixində arxivləşdirilib. İstifadə tarixi: 2022-02-13.
3. ↑  "Liverpool 3-2 AC Milan". 2022-08-24 tarixində arxivləşdirilib. İstifadə tarixi: 2022-02-13.

|  |  |
| --- | --- |
|  Bu şablona bax   Foto, video və audio | Instagram |
| Tematik saytlar | AS.com · BDFA · BDFutbol · ESPNFC.com · FootballDatabase.eu · L’Équipe · Soccerbase (oyunçu) · Soccerway · playmarkerstats.com (oyunçu) · Transfermarkt (oyunçu) · TuttoCalciatori.Net (oyunçu) · worldfootball.net (oyunçu) |
**Nobutsuna Sasaki** (佐佐木 信綱?, 8 iyul 1872, Suzuka[d], Mie prefekturası – 2 dekabr 1963, Kamakura, Kanaqava prefekturası) – Yaponiya ədəbiyyatşünası və vaka şairi.

Həyatı
------

1872-ci ildə Mie prefekturasında bir kokuqaku aliminin oğlu kimi dünyaya gəlmişdir. 1888-ci ildə Tokio Universitetindən məzun olmuş və yapon dilində ixtisaslaşmışdır.

Sasaki Yaponiya klassikləri haqqında rəylər, eləcə də, vakalar, marşlar və mahnılar nəşr etdirmişdir. İlk vaka kolleksiyası olan *"Omoiqusa"* 1903-cü ildə çapdan çıxmışdır. 1905-ci ildə Tokio Universitetində mühazirələr verməyə başlamış, bu dövrdən sonra vaxtını "Manyoşu" və vaka tarixi haqqında yazılar yazmağa sərf etmişdir. O, Yaponiya klassikləri haqqında ətraflı araşdırmalar aparmışdır. 1912-ci ildə *"Şinqetsu"* adlı ikinci vaka kolleksiyasını nəşr etdirmişdir. 1917-ci ildə Yaponiya Elmlər Akademiyasının mükafatına layiq görülmüşdür.

1931-ci ildə Tokio Universitetindəki işini tərk edərək təqaüdə çıxmışdır. 1937-ci ildə Mədəniyyət ordeni ilə təltif olunmuşdur. *"Sakka haçicuninen"* (1959) kimi bəzi avtobioqrafiyaların müəllifidir.

İstinadlar
----------

1. 1 2  Sasaki Nobutsuna // SNAC (ing.). 2010.
2. 1 2  Nobutsuna Sasaki // Find a Grave (ing.). 1996.
3. 1 2 3 4 5 6 7 8 9 10 11  Kodansha Encyclopedia of Japan

Ədəbiyyat
---------

* Kodansha Encyclopedia of Japan (ingiliscə). VII cild. Tokio: Kodansha. 1983. səh. 23. ISBN 0-87011-627-4. İstifadə tarixi: 20 iyul 2022.

Xarici keçidlər
---------------

* Nobutsuna Sasaki  (ing.) Find a Grave saytında
**Vayxırlı Məmmədcəfər** (XIX əsr, Türkeş, Şahbuz rayonu – XX əsr) — aşıq.

Həyatı
------

Şahbuz rayonunun Tirkeş kəndində anadan olub.

Vayxırlı Məmmədcəfər XIX əsrin ikinci yarısı-XX əsrin 30-cu illərində yaşayıb.

Yaradıcılığı
------------

### Yaradıcılığının bədii istiqaməti

Ədəbi irsindən bir neçə qoşma,təcnis, satirik şeir və "Məmmədcəfər-Səhnə xanım" dastanının deyişmə hissəsi qalmışdır. Əldə olan nümunələrdən Vayxırlı Məmmədcəfər orijinal üslüba malik sənətkar olduğu görünür. İctimai mövzulara daha çox meyl etmiş,şeirlərində ancaq şəxs mənfəətini düşünən ruhanilərin, hakim təbəqələrin bəd əməllərini ifşa etmişdir. Onun tənqid hədəfləri real həyati şəxslərdir (Dəmirçi kəndinin koxası haqqında həcvsayağı şeiri və s.). Bu cəhət Vayxırlı Məmmədcəfəri XIX əsrin realist-satirik Azərbaycan şairlərinə yaxınlaşdırır.

Ədəbiyyat
---------

* Qədimov Ə. Aşıq Məmmədcəfər,Şərq qapısı qəzeti,1977,7 dekabr;
* Azərbaycan folkloru antologiyası.c.1, Naxçıvan folkloru,Bakı.1994

Xarici keçidlər
---------------


Vikimənbədə ***Müəllif:Aşıq Məmmədcəfər*** ilə əlaqəli məlumatlar var.

* Naxçıvan musiqi mədəniyyəti tarixindən-musiqi təhsili kitabından

İstinadlar
----------

1. ↑  *Yusif Səfərov.* Naxçıvan aşıqları və el şairləri (PDF) (az.). Naxçıvan: "Əcəmi" NPB. 2011. 2017-10-05 tarixində arxivləşdirilib (PDF). İstifadə tarixi: 2017-10-05.
2. ↑  Naxçıvan Ensiklopediyası. Bakı. 2002. səh. 572. ISBN 5-8066-1468-9.
**Roni Blekli** (*ing.* Ronee Blakley, 24 avqust 1945, Aydaho, ABŞ) — ABŞ aktrisası, rejissoru, prodüseri, ssenaristi və müğənnisidir.

Həyatı
------

Roni Blekli 1945-ci ildə ABŞ-nin Aydaho şəhərində Don Blekli və Kerolun ailəsində dünyay gəlmişdi. Onun atası mühəndis olmuşdur. Orta təhsili bitirdikdən sonra Stanford Universitetinin Culyard məktəbində təhsil almışdır.Bu məktəbdə mədəniyyət haqqında öyrənmişdir. 1970-ci illərdə bir sıra albomlar çıxarmışdır.

1975-ci ildə çəkilən qara komediya "Neşvill" filminə görə Oskar, Qızıl Qlobus mükafatı, Qremmi mükafatı və BAFTA mükafatına layiq görülmüşdür. Bu film onun ilk rol aldığı film olmuşdur. 1984-cü ildə ABŞ rejissoru Ues Kreyven tərəfindən çəkilən Qarağac küçəsində qarabasma filmində Marc Tompson rolunda oynamışdır. Bu film də ona böyük uğur gətirmişdir. Roni Blekli 1979-1981-ci illər ərzində alman ssenaristi Uim Eenders ilə ailə həyatı qurmuş və boşanmışdır. 11 mart 1988-ci ildə onun Sara Blekli-Kartrayt adında qız övladı dünyaya gəlmiş və bununla da film karyerasını sona yetirmişdi. 2009-cu ildə "River Nile" (*azərb.* Nil çayı‎) albomu çıxarmışdır.

Filmoqrafiya
------------

| **İl** | **Rol** |
| --- | --- |
| 1975 | Neşvill |
| 1984 | Qarağac küçəsində qarabasma |

Xarici keçidlər
---------------

* *Roni Blekli* — Internet Movie Database saytında.
**Pəncşir vilayəti** (*fars.* پنجشیر‎, hərfi "beş aslan") — Əfqanıstan İslam Respublikasının 34 vilayətindən biri.

Coğrafiyası
-----------

Vilayətin ərazisi 3.610 km², 2009-cu ilin əvvəlinə olan rəsmi məlumata əsasən əhalisi 139.1 min nəfər, inzibati mərkəzi Bazarək şəhəridir. Pəncşir vilayəti Əfqanıstanın 34-cü vilayəti olaraq 13 aprel 2004-cü ildə yaradılmışdır. Pəncşir vilayəti Əfqanıstanın şərqində, Əfqanıstan-Pakistan sərhəddi yaxınlığında yerləşir. Vilayət Bəğlan və Təxar vilayətləri ilə, cənubda Lağman və Kapisa vilayətləri ilə, şərqdə Bədəxşan və Nuristan vilayətləri ilə, qərbdə isə Pərvan vilayəti ilə həmsərhəddir.

Əhalisinin etnik tərkibi
------------------------

Əhalisi əsasən taciklərdən, həzaralardan, paşayilərdən, nuristanilərdən, Qılzay İttifaqına daxil olan puştunlardan və az sayda digər xalqların nümayəndələrindən ibarətdir.

Taciklər sünni-islam etiqadlı farsdilli xalqdır. Əsasən dari (digər adı farsi - kabulidir) dilində danışırlar. Vilayətin Saləng rayonunda əhalinin çoxluğunu təşkil etməklə yanaşı digər rayonlarında da yaşayırlar.

Həzaralar şiə-islam etiqadlı qədim türk (faktlara əsasən qədim Dəri dilində danışırlar) kökənli xalqdır. Əsasən kompakt şəkildə vilayətin Hisa-i-Avali Pəncşir və Hisa-i-Duvumi Pəncşir rayonlarında taciklərlə qarışıq halda yaşayırlar.

Nuristanilər vilayətdə kata tayfası ilə təmsil olunmuşlar. Bu tayfa Hisa-i-Avali Pəncşir rayonunun cənub-şərqində yaşayır.

Paşayilər dravid dil ailəsinə aid bir dildə danışırlar. Onlar vilayətin Hisa-i-Duvumi Pəncşir rayonunun cənub-şərqində məskunlaşıblar.

Rayonlar
--------

Pəncşir vilayəti inzibati cəhətdən Salang, Pəncşir, Hisa-i-Duvumi Pəncşir və Hisa-i-Avali Pəncşir rayonlarına bölünür.

İstinadlar
----------

1. ↑  .
2. ↑  "Islamic Republic of Afghanistan Central Statistics Organization". 2010-01-28 tarixində orijinalından arxivləşdirilib. İstifadə tarixi: 2010-07-29.
3. ↑  "Administrative Divisions of Countries ("Statoids"): Afghanistan". 2006-07-07 tarixində arxivləşdirilib. İstifadə tarixi: 2009-06-11.
4. ↑  "Find Out All About Panjshir". 2022-03-31 tarixində arxivləşdirilib. İstifadə tarixi: 2009-06-11.
5. 1 2 3 4 5 6 7  "Program for Culture & Confilict Studies". 2015-06-14 tarixində arxivləşdirilib. İstifadə tarixi: 2009-06-11.

Həmçinin bax
------------

| ⛭Əfqanıstanın inzibati bölgüsü |
| --- |
| Flag of AfghanistanFlag of Afghanistan

Bədəxşan • Badğis • Bəğlan • Bəlx • Bamyan • Cövzcan • Daykündi • Fərah • Fəryab • Hilmənd • Herat • Xost • Kabil • Kapisa • Künduz • Künər • Qəndəhar • Qəzni • Qövr • Ləğman • Lövgər • Nəngərhar • Nimruz • Nuristan • Pəktika • Pəktiya • Pəncşir • Pərvan • Səməngan • Səri-Pul • Təxar • Üruzgan • Vərdək • Zabul |


|  |  |
| --- | --- |
|  | *Əfqanıstan ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |